(යොහාන් භාසුර)අත්‍යවශ්‍ය භාණ්ඩ 3 ක මිල තවදුරටත් අඩු කිරීමට පියවර ගත් බවත් නව මිල අද (30) සිට ක්‍රියාත්මක වන බවත් ලංකා සතොස පවසයි.සුදු කැකුළු සහල් කිලෝවක මිල රුපියල් 10 කින් ද, සුදු නාඩු සහල් කිලෝවක මිල රුපියල් 7 කින් ද, රතු කැකුළු සහල් කිලෝවක් රුපියල් 2 කින් ද, අඩු කළ බවත් ඒ අනුව සුදු කැකුළු සහල් කිලෝවක් රුපියල් 165 කට, සුදු නාඩු සහල් කිලෝවක් රුපියල් 168 කට සහ රතු කැකුළු සහල් කිලෝවක් රුපියල් 135 කට ඕනෑම ලංකා සතොස අළෙවිසැලකින් මිලදී ගත හැකි බවත් එහි ප්‍රකාශකයෙක් කීය.    
සතොස භාණ්ඩ 5ක මිල අඩු කරයි